# “Тезмә саннар”дигән темага язылган дәрес эшкәтмәсе. 3 нче сыйныф.

**I.Башлам өлеше.**

**II.Актуальләштерү этабы.**

1)укучыларның узган көннәре,хәлләре турында белешү.

**III.Яңа материалны аңлату.**

1)тактага язылган саннарга игътибар итү,аларны әйтү;

2)тезмә саннар белән җөмләләр төзү;

3)күнегүләр эшләү.

**IV.Белем һәм күнекмәләрне ныгыту этабы.**

1)диалоглар төзетү.

**V.Өй эш бирү.**

1)8нче күнегүне язмача эшләргә,саннарны өйрәнергә.

**VI.Дәрескә йомгак.**

1)сорауларга җавап алу;

2)билгеләр кую.

**I . Дәреснең максатлары:**

**1.Коммуникатив максат**:укучыларны татар телендә кулланыла торган тезмә саннарны дөрес әйтергә һәм аларны сөйләмдә автоматик рәвештә дөрес кулланырга өйрәтү;

**2.Фәнни максат**:укучыларны татар телендә кулланыла торган саннарны дөрес язарга һәм алар белән җөмләләр төзәргә өйрәтү;

**3.Тәрбияви максат**:укучыларда татар теленә карата мәхәббәт һәм ихтирам хисе тәрбияләү,татарның бөек шәхесләре белән таныштыру.

**II.Дәреснең бурычлары:**

-укучыларның сөйләмә һәм язма телләрен камилләштерү;

-укучыларда тезмә саннар белән бәйле булган ныклы күнекмәләр булдыру;

-тезмә саннар турында булган теоритик белемнәрне практикада кулланырга өйрәтү.

**III.Дәреснең принциплары:**

1)дидактик принциплар:фәннилек,күрсәтмәлелек,теория белән практиканың бәйләнеше,укытуның аңлаешлылыгы,уку-укыту һәм тәрбия берлеге принциплары;

2)лингвистик принциплар: функциональ принцип,бүлекара бәйләнеш принцибы;

3)Гомумметодик принциплар:коммуникатив,туган телгә хас үзенчәлекләрне истә тоту принцибы;

4)хосусый-методик принциплар:теория белән сөйләм практикасы берлеге,чагыштырма,лексик-семантик принцип;

5)психологик принциплар:укучыларның яшь үзенчәлекләрен истә тоту,укучыларга индивидуаль якын килү принциплары.

**IV.Укыту ысуллары**:репродуктив,аңлату-күрсәтү.

**V.Укыту алымнары**:күнегүләр эшләү,диалог төзү.

**VI.Дәрес төре**:катнаш дәрес.

**VII.Җиһазлау:** дәреслек.

**VIII.Кулланылган әдәбият исемлеге**:

1.Хәйдарова Ф.З. Татар теле һәм уку китабы:Рус телендә белем бирүче дүртьеллык башл. мәкт. 3нче с-фы өчен д-лек(рус телендә сөйләшүче балалар өчен): 2 кисәктә. 2нче кисәк/Ф.З.Хәйдарова.-Казан:Мәгариф,2005.-111 б.

2.ШәкүроваМ.М. Татар телен укыту методикасы

3.Вәлиева Ф.С., Саттаров Г.Ф. Урта мәктәп һәм гимназияләрдә татар телен укыту методикасы / Ф.С.Вәлиева, Г.Ф.Саттаров.-Казан: Раннур китап нәшрияты,2000.

**Дәрес барышы:**

**I. Башлам өлеше.**

*Укытучы*: Исәнмесез, укучылар!

*Укучылар*: Исәнмесез, Флюсә Рәхимулловна!

*Укытучы*: Хәлләрегез ничек?

*Укучылар*: Яхшы, үзегезнеке ничек?

*Укытучы*: Минеке дә яхшы, рәхмәт. Утырышыгыз. Камил, бүген һава торышы нинди?

*Укучы*: Буген көн җылы, күктә кояш балкый.

*Укытучы*: Дөрес, молодец.

**II. Актуальләштерү этабы.**

*Укытучы*: Айрат, син кичә укудан кайткач нишләдең?

*Укучы*: Кичә мәктәптән кайткач , мин ашадым, бераз ял иттем, аннары урамга футбол уйнарга чыктым.

*Укытучы*: Ярар, Айрат, рәхмәт. Алсу, син бүген укудан кайткач нишләячәксең ?

*Укучы*: Бүген укудан соң мин өйгә кайтачакмын, ашаячакмын, аннары музыка түгәрәгенә барачакмын.

*Укытучы*: Молодец, Алсу , рәхмәт. Яна, Рөстәм хәзер нишли?

*Укучы*: Рөстәм хәзер дәрестә утыра һәм сезне тыңлый.

*Укытучы*: Рәхмәт, Яна.

**III. Яңа материалны аңлату:**

*Укытучы*: Айрат, син ничәнче елда тудың?

*Укучы*: Как будет 1992 год?

*Укытучы*: Соравың бик урынлы булды, Айрат. Без бүген нәкъ тезмә саннар белән танышырбыз һәм сез дәрес ахырына аларны сөйләмдә кулланырга һәм язарга өйрәнерсез. Ә хәзер тактага игътибар итегез. Әйдәгез хәзер аларны бергәләшеп телдән әйтеп китик.

*Укучылар*: бер йөз илле тугыз, ике йөз алтмыш бер, биш йөз өч.

*Укытучы*: Ә хәзер дәфтәрләрегезне ачыгыз, бүгенге числоны һәм сыйныф эше дип язып куегыз. Дәреслекнең 101 нче битендәге 2 нче күнегүне эшлик. Тактага Даша чыга һәм бер-бер артлы чыгып, саннарны сүзләр белән тактага язабыз. Калганнарыгыз урында дәфтәрләрегезгә теркәп барыгыз. Игътибарлы булыгыз, сорауларыгыз булса, бирегез.

*Укучылар*: ( Эшлиләр)

*Укытучы*: Молодцы, бу биремне бик тиз башкарып чыктыгыз. Ә хәзер яңадан тактага игътибар итүегезне сорыйм.

**Мең –** тысяча

**1177** – бер мең бер йөз җитмеш җиде.

**2005** – ике мең биш

*Укытучы* : Как будет на татарском 1275 ?

*Укучы*: бер мең ике йөз җитмеш биш

*Укытучы*: Резеда, как ты скажешь на татарском 2022 ?

*Укучы*: Ике мең егерме ике.

*Укытучы*: Димәк, Айрат, син ничәнче елда тудың?

*Укучы*: Бер мең тугыз йөз туксан икенче елда тудым.

*Укытучы*: Молодец! Ардыгызмы, укучылар?

*Укучылар*: Әйе, Флюсә Рәхимулловна!

*Укытучы*: Әйдәгез тиз генә зарядка эшләп алыйк.

Укучылар зарядка эшли.

*Укытучы*: Артур, син ничәнче елда беренче сыйныфка кердең?

*Укучы*: 1999.

*Укытучы*: Молодец! Лера , хәзер ничәнче ел?

*Укучы*: 2012 ел.

*Укытучы*:Айлин,син ничәнче елда тудың?

*Укучы:* 1993 нче елда тудым.

*Укытучы*:Әйдәгез тиз генә 4 нче күнегүне эшләп китик.

*Укучы:*(эшлиләр)

**IV.Белем һәм күнекмәләрне ныгыту этабы.**

*Укытучы***:** Ә хәзер, балалар, тезмә саннар кулланып татар телендә сөйләргә тиеш буласыз,диалог төзисез. Парлап эшләгез,укучылар, сезгә 5 минут вакыт бирәм.

*(укучылар диалоглар төзиләр, сөйлиләр).*

**V.Өйгә эш.**

*Укытучы*: Укучылар,көндәлекләрегезне ачыгыз да, өй эшен язып куегыз.Өегездә дәреслектәге 102 нче биттәге 8 нче күнегүне башкарырсыз һәм бүген үткән тезмә саннарны ятлап килерсез.

**VI.Дәрескә йомгак.**

*Укытучы:* Укучылар,бүгенге теманы тәмамладык,сез барыгыз да булдырдыгыз, мин барыгыз белән дә бик канәгать.Тема кыен түгел идеме, укучылар?

*Укучылар*: Юк!

*Укытучы*: Барыгыз да аңлады дип уйлыйм. Молодцы, укучылар, барыгызга да рәхмәт. Дәрес бетте, чыгарга мөмкин.

*(Укучыларга билгеләр куела).*